नौसेना प्रवक्ता एनरिक बाल्बी ने गुरुवार को कहा, "किए गए प्रयासों के बावजूद, पनडुब्बी का पता नहीं चल सका है."उन्होंने कहा, "यह पनडुब्बी पिछले 15 दिनों से गायब है. आखिरी बार इससे बुधवार, 15 नवंबर को संपर्क किया जा सका था."जिस जगह पर इससे अंतिम बार संपर्क किया गया था वहां विस्फ़ोट की सूचना मिलने के बाद से किसी के बचे होने की संभावना अब खत्म हो गयी है.अर्जेंटीना की गुमशुदा पनडुब्बी में धमाकाकहां गायब हो गई है अर्जेंटीना की पनडुब्बी?कैप्टन बाल्बी ने कहा कि चालक दल के सदस्यों को बचाने के लिए ज़रूरी समय सीमा को दोगुनी कर दी गई थी.उनका बयान पानी के भीतर पनडुब्बी से चालक दल के सदस्यों को बचाने की उस अनुमानित अवधि को लेकर था जिस दौरान कोई बच सकता है.कैप्टन ने यह भी कहा पनडुब्बी का कोई मलबा नहीं मिला है और न ही चालक दल के सदस्यों का पता चल सका है.उन्होंने कहा कि ऑपरेशन में बदलाव कर दिया गया है, अब जहां से पनडुब्बी गायब हुई थी वहां समुद्रतल पर उसका मलबा ढूंढा जा रहा है.एआरए सेन हुआन नाम की पनडुब्बी की तलाशी में अमरीका, रूस और ब्रिटेन समेत करीब बारह देशों के खोजी दल लगे थे.गाज़ी के डूबने का क्या था असली सच?वो जंगी जहाज जिसकी वजह से तबाह हुआ था हिरोशिमापनडुब्बी दक्षिण अमरीका के सबसे नीचले छोर से एक रूटीन मिशन के बाद लौट रही थी. फिर ख़बर आई कि पनडुब्बी के भीतर बिजली चली गई है.नौसेना के कमांडर गेब्रियल गेलियाज़ी ने कहा कि पनडुब्बी समुद्र की सतह तक आई और फिर उसमें गड़बड़ियां शुरू हो गईं.उसे तुरंत अपने मिशन छोड़ कर मार डेल प्लाटा बंदरगाह पर लौटने के आदेश दिए गए.उसके बाद पनडुब्बी के कप्तान ने एक बार फिर नौसैनिक अड्डे से संपर्क किया.अपने संदेश में कप्तान ने कहा कि पनडुब्बी में आ रही दिक्कत को लगभग ठीक कर लिया गया है और वो समुद्रतल में नीचे उतर कर नौसैनिक अड्डे की ओर रवाना होंगे.क़िस्सा उस जहाज़ का जिसे जर्मन पनडुब्बी ने डुबो दिया थाशार्क ख़ौफ़ का दूसरा नाम क्यों? पनडुब्बी पर चालक दल के 44 सदस्य हैं, जिसकी कमांड पेडरो मार्टीन फ़र्नांडेज़ के हाथ में है.इनमें 43 पुरुष और एक महिला शामिल हैं. 35 साल की एलियाना मारिया क्राचिक अर्जेंटीना की पहली महिला पनडुब्बी ऑफ़िसर हैं.उनके पिता उन्हें समुद्र की रानी कहते हैं.ब्राज़ील, चिली, कोलंबिया, फ़्रांस, जर्मनी, पेरू, दक्षिण अफ़्रीका, उरूग्वे और ब्रिटेन के समुद्री और हवाई जहाज़ पनडुब्बी की खोज में डटे हुए हैं.अमरीकी नौसेना ने अपनी दो पनडुब्बियां इस काम मे लगाई हैं. अमरीकी स्पेस एजेंसी नासा भी खोज अभियान में मदद कर रही है.(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)